CELEX: 32015D0267
Language: et
Date: 2015-02-17 00:00:00
Title: Komisjoni rakendusotsus (EL) 2015/267, 17. veebruar 2015 , millega muudetakse otsuse 2007/777/EÜ II lisa seoses Jaapanit käsitleva kandega selliste kolmandate riikide ja nende osade loetelus, millest on lubatud teatavate lihatoodete ning töödeldud magude, põite ja soolte Euroopa Liitu toomine (teatavaks tehtud numbri C(2015) 738 all)  EMPs kohaldatav tekst

19.2.2015   
            
            
               ET
            
            
               Euroopa Liidu Teataja
            
            
               L 45/19
            
         KOMISJONI RAKENDUSOTSUS (EL) 2015/267,
   17. veebruar 2015,
   millega muudetakse otsuse 2007/777/EÜ II lisa seoses Jaapanit käsitleva kandega selliste kolmandate riikide ja nende osade loetelus, millest on lubatud teatavate lihatoodete ning töödeldud magude, põite ja soolte Euroopa Liitu toomine
   
      
         (teatavaks tehtud numbri C(2015) 738 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat osa, artikli 8 punkti 1 esimest lõiku, artikli 8 punkti 4 ning artikli 9 lõike 4 punkti c,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on sätestatud looma- ja inimtervishoiu nõuded teatavate lihatoodete ning töödeldud magude, põite ja soolte saadetiste (edaspidi „kaubad”) liitu importimiseks, liidu kaudu toimuvaks transiidiks ja liidus ladustamiseks.
            
         
               (2)
            
            
               Otsuse 2007/777/EÜ II lisa 2. osas on esitatud loetelu kolmandatest riikidest või nende osadest, millest lubatakse liitu importida nimetatud kaupu, tingimusel, et need on läbinud kõnealuse lisa 4. osas sätestatud asjakohase töötlemise. Asjakohase töötlemise eesmärk on kõrvaldada teatav risk loomatervisele, mis on seotud konkreetsete kaupade ja loomade tervisliku seisundiga kolmandas riigis või selle osades. 4. osas on sätestatud muu kui eritöötlus „A” ning eritöötlemisviisid „B” – „F”, mis on loetletud alanevas järjekorras vastavalt kaubaga seotud loomaterviseriski suurusele.
            
         
               (3)
            
            
               Jaapan ei ole loetletud otsuse 2007/777/EÜ II lisa 2. osas kolmanda riigina, kust kõnealuste kaupade sissetoomine liitu on lubatud. Jaapan taotles enda lisamist kõnealusesse loetellu seoses kaupadega, mis on saadud koduveistelt ja -sigadelt, tehistingimustes peetavatelt sõralistest ulukitelt, kodulindudelt ja tehistingimustes peetavatelt uluklindudelt (v.a silerinnalised linnud).
            
         
               (4)
            
            
               Komisjoni määruses (EL) nr 206/2010 (3) on sätestatud veterinaarsertifitseerimise nõuded värske liha toomisel Euroopa Liitu. Kõnealuse määruse kohaselt võib inimtoiduks ettenähtud värske liha saadetisi liitu importida ainult juhul, kui need tulevad kõnealuse määruse II lisa 1. osas loetletud kolmandatest riikidest, nende territooriumidelt või osadest ja kui need vastavad liidu õigusaktides sätestatud asjakohastele nõuetele.
            
         
               (5)
            
            
               Jaapan on loetletud määruse (EL) nr 206/2010 II lisa 1. osas seoses värske veiseliha saadetistega ja seetõttu käsitatakse Jaapanit liidu õigusaktides riigina, kes pakub nende saadetiste puhul piisavalt loomatervisega seotud tagatisi. Seega tuleks lubada tuua liitu kõnealusest kolmandast riigist pärit kaupu, mis on saadud otsuse 2007/777/EÜ II lisa 2. osas osutatud veistelt, tingimusel, et kohaldatakse kõnealuse lisa 4. osas sätestatud töötlemisviisi „A” (muu kui eritöötlus).
            
         
               (6)
            
            
               2014. aastal teatas Jaapan Maailma Loomatervise Organisatsioonile kõrge patogeensusega linnugripi alatüübi H5 puhangutest tema territooriumil asuvates ettevõtetes. Jaapan on haiguse tõrjeks ja selle leviku piiramiseks rakendanud hädatapmist. Lisaks on kinnitatud Jaapani territooriumil mitu kõrge patogeensusega linnugripi alatüübi H5 juhtumit metslindudel. Seega tuleks lubada tuua liitu kõnealusest kolmandast riigist pärit kaupu, mis on saadud otsuse 2007/777/EÜ II lisa 2. osas osutatud kodulindudelt, tingimusel, et kohaldatakse kõnealuse lisa 4. osas sätestatud eritöötlemisviisi „D”.
            
         
               (7)
            
            
               Jaapan on teavitanud Maailma Loomatervise Organisatsiooni haiguspuhangutest sigadel ja olukord kõnealuses kolmandas riigis on soodne seoses haigustega, mille suhtes sead on vastuvõtlikud ja mille puhul tuleb määruse (EL) nr 206/2010 kohaselt esitada sertifikaatidel tagatised. Seega tuleks lubada tuua liitu kõnealusest kolmandast riigist pärit kaupu, mis on saadud otsuse 2007/777/EÜ II lisa 2. osas osutatud sigadelt, tingimusel, et kohaldatakse kõnealuse lisa 4. osas sätestatud eritöötlemisviisi „B”.
            
         
               (8)
            
            
               Otsuse 2007/777/EÜ II lisa 2. osa tuleks muuta, et lubada tuua liitu Jaapanist pärit tooteid, mis on saadud koduveistelt ja -sigadelt, tehistingimustes peetavatelt sõralistest ulukitelt, kodulindudelt ja tehistingimustes peetavatelt uluklindudelt (v.a silerinnalised linnud).
            
         
               (9)
            
            
               Seepärast tuleks otsust 2007/777/EÜ vastavalt muuta.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa 2. osa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 17. veebruar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 18, 23.1.2003, lk 11.
   
      (2)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (3)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      LISA
      Otsuse 2007/777/EÜ II lisa 2. osas lisatakse Islandit ja Kenyat käsitlevate kannete vahele Jaapanit käsitlev kanne.
      
         
                     „JP
                  
                  
                     Jaapan
                  
                  
                     A
                  
                  
                     XXX
                  
                  
                     B
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”